Яўген Юр’евіч Барсукоў

Яўген Барсукоў (нар. , ) — беларускі футбаліст, паўабаронца клуба «Гомель».

 Клубная кар’ера 
Выхаванец гомельскага футбола, у 2006 годзе пачаў выступаць за дубль «Гомеля». З 2008 года стаў таксама прыцягвацца да асноўнай каманды, але працягваў гуляць пераважна за дубль, у сезонах 2008—2009 правёўшы ў Вышэйшай лізе 9 матчаў. Па выніках сезона 2009 «Гомель» вылецеў у Першую лігу, пасля чаго Барсукоў быў пераведзены ў асноўны склад і дапамог камандзе вярнуць месца ў эліце. У снежні 2010 года падоўжыў кантракт з «Гомелем», але на яго ўжо не разлічвалі ў асноўным складзе, таму нападнік быў аддадзены ў гадавую арэнду ў рэчыцкі «Ведрыч-97». У рэчыцкім клубе здолеў замацавацца ў аснове, пазней арэнда з «Гомеля» была падоўжана.

У ліпені 2013 года вярнуўся з арэнды ў «Гомель», аднак згуляў за каманду толькі адзін матч (21 ліпеня супраць мінскага «Дынама», калі выйшаў на замену ў пачатку другога тайму, але праз паўгадзіны быў заменены), і ўжо ў жніўні канчаткова пакінуў гомельскі клуб, зноў далучыўшыся да «Ведрыча-97» у якасці свабоднага агента. У 2014 годзе дапамог рэчыцкаму клубу (які змяніў назву на «Рэчыца-2014») заняць высокае пятае месца ў Першай лізе, але на наступны год у сувязі з фінансавымі праблемамі клуба пакінуў яго і стаў іграком «Гомельчыгунтранса».

У пачатку 2016 года праходзіў прагляд у «Віцебску», але беспаспяхова, і пазней зноў стаў іграком «Гомеля». У сезоне 2016 з 10 галамі стаў найлепшым бамбардзірам каманды і дапамог ёй атрымаць перамогу ў Першай лізе. У снежні 2016 года падоўжыў кантракт з «Гомелем». У першай палове сезона 2017 у асноўныў з’яўляўся на полі, выходзічы на замену, у 11 матчах забіў два галы.

У ліпені 2017 года пакінуў гомельскі клуб і неўзабаве стаў іграком магілёўскага «Дняпра», дзе замацаваўся ў стартавым складзе. У студзені 2018 года на год падоўжыў кантракт з магіляўчанамі. У сезоне 2018 быў трывалым іграком асновы, але не здолеў выратаваць магілёўскую каманду ад вылету ў Першую лігу.

У снежні 2018 года далучыўся да «Смалявічаў». Замацаваўся ў стартавым складзе каманды, з 15 галамі стаў яе найлепшым бамбардзірам у сезоне і дапамог вярнуцца ў Вышэйшую лігу. У студзені 2020 года падоўжыў кантракт са «Смалявічамі».

У чэрвені 2020 года перайшоў у мазырскую «Славію», дзе таксама хутка замацаваўся ў складзе. У сезоне 2021 з шасцю галамі стаў другім бамбардзірам каманды. У снежні 2021 года падоўжыў кантракт са «Славіяй». У сезоне 2022 быў капітанам мазырскай каманды. У снежні 2023 года пакінуў клуб.

У студзені 2024 года падпісаў кантракт з «Гомелем».

 Міжнародная кар’ера 
Гуляў за юніёрскую зборную Беларусі ў кваліфікацыі чэмпіянату Еўропы. У 2010 годзе правёў таксама чатыры матчы за малодшую моладзевую зборную Беларусі (да 20 гадоў).

 Дасягненні 
  Пераможца Першай лігі чэмпіянату Беларусі (2): 2010, 2016

 Статыстыка выступленняў 
СезонДывізіёнКлубКраінаМатчыГалы 2006  дубль  Гомель    11  2 2007  дубль  Гомель    24  2 2008  Д1  Гомель    5  0 2009  Д1  Гомель    4  0 2010  Д2  Гомель    18  1 2011  Д2  Ведрыч-97    29  6 2012  Д2  Ведрыч-97    24  9 2013 (1)  Д2  Ведрыч-97    9  3 2013 (сяр.)  Д1  Гомель    1  0 2013 (2)  Д2  Ведрыч-97    15  5 2014  Д2  Рэчыца-2014    24  4 2015  Д2  Гомельчыгунтранс    30  8 2016  Д2  Гомель    25  10 2017 (1)  Д1  Гомель    11  2 2017 (2)  Д1  Дняпро    15  0 2018  Д1  Дняпро    29  2 2019  Д2  Смалявічы    27  15 2020 (1)  Д1  Смалявічы    11  3 2020 (2)  Д1  Славія    12  0 2021  Д1  Славія    28  6 2022  Д1  Славія    24  4 2023  Д1  Славія    22  2

 Крыніцы 

Катэгорыя:Футбалісты Беларусі
Катэгорыя:Ігракі ФК Гомель
Катэгорыя:Ігракі ФК Рэчыца-2014
Катэгорыя:Ігракі ФК Лакаматыў Гомель
Катэгорыя:Ігракі ФК Дняпро Магілёў
Катэгорыя:Ігракі ФК Смалявічы
Катэгорыя:Ігракі ФК Славія Мазыр